Ida S. Skjelbakken

Myrlandet

Krøniken om Ylva Alm

Copyright © 2014 by Schibsted Forlag AS

All rights reserved

Omslagsdesign: Øivind Makilla

Omslagsillustrasjon: Ida S. Skjelbakken

Elektronisk utgave (første versjon), 2014

Elektronisk tilrettelegging: Type-it AS

ISBN 978-82-516-7851-3

Det må ikke kopieres fra denne bok i strid med åndsverkloven

eller avtaler om kopiering inngått med KOPINOR. Kopiering i

strid med norsk lov eller avtale kan medføre erstatningsansvar

og inndragning, og kan straffes med bøter eller fengsel.

www.favorittbok.no

Den, som har set store vidder,

trives ei i trange bygder.

Den, som har følt store smerter,

glædes ei ved smaafolks glæder.

Men hans færd blir ensom, rastløs

gjennem livet, ind i døde.

– Aa! men alle folk i bygden,

hvor de snakker, hvor de snakker!

– VILHELM KRAG

Slik sluttet forrige bok:

En pike på fjorten–femten år plasserte akkurat en bolle med rykende varm suppe foran karen som satt der. Det måtte være datteren i huset. Jenta kastet et blikk ut gjennom vinduet idet hun fylte øl fra kaggen hun holdt i den ene hånden, men stanset opp og stirret.

– Hvem eier den hesten? spurte hun og pekte ut i mørket. Aksel tok et skritt frem og kikket samme vei. – Hvilken hest mener du, frøken?

– Den hvite.

– Du mener Frigg? Det er min hest.

Piken rettet seg opp og så på dem med store, klare øyne som skinte med en underlig glans i lyset fra de flakkende talglysene. – Dere må ikke finne på å ri over myrene med den, sa hun. Stemmen lød hul og illevarslende. – Det vil koste dere livet.

I det samme gikk døren bak dem opp, og en isnende vind feide inn fra mørket. Alle tre snudde seg og så mot mannen som fylte døråpningen. Ylva kjente blodet forlate ansiktet og synke ned i bena. Det kunne ikke være sant. Hun måtte ta feil!